Publication: Magyar Közlöny
Issue: MK-2009-42 (Year: 2009, Number: 42)
Era: 2004-2010
Section: szóló 311/2007. (XI. 17.) Korm. rendeletben megállapított, térségei pályázatainak esetében – a beruházási támogatás kivételével – a költség 25%-ánál kisebb is lehet azzal, hogy mértékérõl a pályázati felhívás rendelkezik.”
Paragraph Index: 1785

(2) A TC 11. § (5) bekezdés a) pontja helyébe a következõ rendelkezés lép: [A (6) bekezdésben foglalt kivétellel a pályázat benyújtása elõtt megkezdett rendezvényhez, beruházáshoz, fejlesztéshez támogatás nem nyújtható. A projekt kezdetének dátumát – amely nem lehet a pályázat benyújtásának napját megelõzõ idõpont – a pályázatban fel kell tüntetni. Rendezvény esetében a megkezdés idõpontja a rendezvény elsõ napja. Az elõzetes megvalósíthatósági tanulmányok megrendelése, elkészítése nem minõsül a fejlesztés, beruházás megkezdésének. A beruházás, fejlesztés – ideértve a vissza nem térítendõ kamattámogatásokkal megvalósuló projekteket – megkezdésének minõsül] „a) beruházási célú projekt esetén az építkezési munkálatok megkezdése (az építési naplóba történt elsõ olyan bejegyzés idõpontja, amely a támogatott projekt részletes költségvetésében szereplõ bármely elemre vonatkozik), a felszerelésnek a vállalkozás által elsõ alkalommal, jogilag kötelezõ erejû kötelezettségvállalással történõ megrendelése, vagy az építési tevékenységet és az árubeszerzést egyaránt tartalmazó projekt esetén ezek közül a korábbi idõpont;”

Source: https://magyarkozlony.hu/hivatalos-lapok/60a8ea67ae0634355ca5616a473b2cba4a412158/dokumentumok/37d93bee8dcb3ca008a05d81fd5383d5e69b0423/letoltes